pythainlp/thai-wiki-dataset-v4 huggingface dataset:
มารัท ดซูเมฟ

มารัท ดซูเมฟ (อักษรโรมัน: Marat Dzhumaev; 12 มกราคม ค.ศ. 1976 –) เป็นนักหมากรุกสากลระดับแกรนด์มาสเตอร์ (ค.ศ. 2001) ชาวอุซเบกิสถาน ผู้เข้าแข่งขันรายการไทยแลนด์โอเพ่น 2010 ที่ซึ่งเขาเป็นฝ่ายชนะวิษุวัต ธีรภาพไพสิฐ ในรอบที่ 5
ประวัติ.
มารัทเล่นให้แก่ทีมชาติอุซเบกิสถานในโอลิมปิกหมากรุกสากลใน ค.ศ. 2000 และ 2002, หมากรุกสากลชิงแชมป์โลกใน ค.ศ. 2001 และทีมหมากรุกสากลชิงแชมป์เอเชีย ใน ค.ศ. 1999, 2003 และ 2008 เขาทำคะแนนเท่ากันในอันดับที่ 1 ถึง 3 ร่วมกับเซียร์ ราห์มัน และเซอร์เก ทีเวียคอฟ ในการแข่งยูไนเต็ดอินซูแรนซ์ทัวร์นาเมนท์ครั้งที่ 6 ณ กรุงธากา ใน ค.ศ. 2003 แล้วเป็นที่หนึ่งในการแข่งขันปูเณ่ 2004 กับลัคเนา 2004 ส่วนใน ค.ศ. 2008 เขาทำคะแนนเท่ากันในอันดับที่ 3 ถึง 7 ร่วมกับซูซานโต เมการานโต, ดาร์วิน เลย์โล, ดราเซ็น เซอร์เม็ค และแอช็อต นาแดเนียน ในรายการดาโตอาเธอร์ทังมาเลเซียโอเพ่นแชมเปี้ยนชิพครั้งที่ 5 ที่กัวลาลัมเปอร์ ใน ค.ศ. 2009 เขาทำคะแนนเท่ากันในอันดับที่ 1 ถึง 2 ร่วมกับวิอาเชสลาฟ ซาคาซอฟ ในการแข่งขันกัปเปลลากรองด์โอเพ่น และทำคะแนนเท่ากับอันดับ 2 ถึง 5 ร่วมกับทามัซ เกลัชวิลี, ลูเซียน-คอสติน ไมรอน, อามอน ซิมูโตเว และวลาดิเมียร์ เบอร์มาคิน ในการแข่งขันโรชฟอร์โอเพ่น รวมถึงในปีเดียวกันนี้ เขาเป็นผู้ชนะโฮคิมคัพ ที่ทาชเคนต์ และทำคะแนนเท่ากันในอันดับที่หนึ่งร่วมกับอันเดรย์ ควอน ในการแข่งขันทาชเคนต์เมเจอร์สคัพ ใน ค.ศ. 2011 เขาทำคะแนนเท่ากันกับอันดับที่ 1 ถึง 3 ร่วมกับทีกรัน แอล เปโตรเซียน และแอนตัน ฟิลิปโปฟ ที่อนุสรณ์สถานจอร์จี อักซามอฟ ในทาชเคนต์
ในเดือนพฤศจิกายน ค.ศ. 2009 รายการสมาพันธ์หมากรุกโลกได้จัดให้มารัทมีระดับอีโลที่ 2528 หน่วย ส่งผลให้เขาเป็นนักหมากรุกสากลหมายเลขสี่แห่งอุซเบกิสถาน
การดำน้ำ

การดำน้ำ  เป็นการลดตัวใต้ผิวน้ำเพื่อทำกิจกรรมใต้น้ำ มักเกี่ยวข้องกับการท่องเที่ยวทางทะเลเป็นหลัก หรืออาจเป็นภารกิจทางทหาร การแช่น้ำและการสัมผัสกับน้ำเย็นและความดันสูงมีผลทางสรีรวิทยาต่อนักดำน้ำซึ่งจะจำกัดความลึกและระยะเวลาในการดำน้ำโดยรวม การกลั้นหายใจเป็นข้อจำกัดสำคัญ และการหายใจที่ความดันสูงยังทำให้เกิดภาวะแทรกซ้อนอื่น ๆ ทั้งทางตรงและทางอ้อม การพัฒนาวิธีการทางด้านอุปกรณ์เทคโนโลยีเพิ่มความลึกและระยะเวลาในการดำน้ำโดยรอบของมนุษย์และยังช่วยให้ทำงานใต้น้ำได้นานยิ่งขึ้น 
สภาพแวดล้อมทำให้กิจกรรมดำน้ำมีความอันตรายหลากหลายอย่างและความเสี่ยงส่วนใหญ่จะถูกควบคุมโดยทักษะการดำน้ำที่เหมาะสม การฝึกอบรม ประเภทของอุปกรณ์ที่ใช้ และก๊าซหายใจที่ใช้ ที่ขึ้นอยู่กับความลึกและวัตถุประสงค์ในการดำน้ำ กิจกรรมดำน้ำมีความลึกสูงสุดประมาณ 40 เมตร (130 ฟุต) สำหรับการดำน้ำลึกเชิงสันทนาการ 530 เมตร (1,740 ฟุต) สำหรับการดำน้ำเชิงพาณิชย์และ 610 เมตร (2,000 ฟุต) ที่สวมใส่ชุด atmospheric suit การดำน้ำยังถูกจำกัด ให้อยู่ในสภาพที่ไม่อันตรายมากเกินไป แม้ว่าระดับความเสี่ยงอาจผันผวน
ประเภทของการดำน้ำ.
ประเภทของการดำน้ำสามารถแบ่งได้เป็นหลายแบบตามอุปกรณ์ดำน้ำที่ใช้ 
ฟรีไดวิง (freediving).
การกลั้นหายใจขณะดำน้ำหรือว่ายน้ำ นับเป็นทักษะที่มีประโยชน์ในยามฉุกเฉินและเป็นส่วนสำคัญของกีฬาทางน้ำ การฝึกอบรมด้านความปลอดภัยของกองทัพเรือ และยังช่วยให้สนุกกับกิจกรรมทางน้ำได้อย่างเต็มที่ การดำน้ำลึกใต้น้ำโดยไม่ต้องใช้อุปกรณ์ช่วยหายใจสามารถแบ่งเป็น 3 แบบ การว่ายน้ำใต้น้ำ สนอร์เกอลิง (snorkeling) และฟรีไดวิง ทั้งหมดมีความคล้ายกันมาก ทั้งนี้ยังมีการแข่งขันกีฬาใต้น้ำหลายชนิดที่แข่งโดยปราศจากอุปกรณ์ช่วยหายใจ
ฟรีไดวิง เป็นการดำน้ำอิสระที่ไม้ใช้อุปกรณ์ช่วยหายใจแต่อาศัยความสามารถของนักดำน้ำในการกลั้นลมหายใจไว้จนกว่าจะขึ้นสู่ผิวน้ำใหม่ เทคนิคนี้มีตั้งแต่การดำน้ำแบบง่าย ๆ ไปจนถึงการดำน้ำแบบแข่งขัน Apnea ตีนกบและหน้ากากดำน้ำมักใช้ในการดำน้ำฟรีไดวิ่ง เพื่อปรับปรุงวิสัยทัศน์และการเคลื่อนไหวใต้น้ำ ท่อหายใจ (snorkel) ช่วยให้นักดำน้ำสามารถหายใจบนผิวน้ำในขณะที่ใบหน้าแช่อยู่ในน้ำ สนอร์เกอลิง จะว่ายอยู่บนผิวน้ำบนพื้นผิวที่ไม่มีเจตนาในการลงไปใต้น้ำเป็นกีฬาทางน้ำและกิจกรรมสันทนาการที่เป็นที่นิยม
การดำน้ำสกูบา.
การดำน้ำสกูบาเป็นการดำน้ำลึกที่นักดำน้ำใช้อุปกรณ์ช่วยหายใจติดกับตัวลงไปใต้น้ำ ทำให้สามารถดำน้ำได้โดยอิสระ และเคลื่อนที่ไปมาใต้น้ำได้ โดยไม่ติดกับสายอากาศที่ต่อมาจากเครื่องอัดอากาศบนผิวน้ำ (surface-supplied diving equipment หรือ SSDE)
แดน โอลารู

แดน โอลารู  เกิดวันที่ 11 พฤศจิกายน ค.ศ. 1996 ที่คีชีเนา ประเทศมอลโดวา เป็นนักยิงธนูชาวมอลโดวา ในโอลิมปิกฤดูร้อน 2012 เขาเข้าแข่งขันในกีฬายิงธนูประเภทชายเดี่ยว ซึ่งเขาเข้าแข่งขันเมื่ออายุเพียง 15 ปี และนับเป็นนักยิงธนูที่อายุน้อยที่สุดในโอลิมปิกฤดูร้อน 2012 เขาสามารถเป็นฝ่ายชนะเจค คามินสกี จากสหรัฐอเมริกา และไซมอน เทอร์รี จากสหราชอาณาจักร ก่อนที่จะเป็นฝ่ายแพ้ต่อคิม บอบมิน จากเกาหลีใต้ในเวลาต่อมา
นอกจากนี้ เขายังเป็นผู้เชิญธงชาติมอลโดวาในพิธีเปิดโอลิมปิกฤดูร้อน 2012 ด้วยเช่นกัน
ปลาแซลมอนแปซิฟิก

ปลาแซลมอนแปซิฟิก  เป็นสกุลของปลาเศรษฐกิจสกุลหนึ่ง จำพวกปลาแซลมอน ใช้ชื่อสกุลว่า "Oncorhynchus" จัดอยู่ในวงศ์ Salmonidae อันดับ Salmoniformes 
โดยที่คำว่า "Oncorhynchus" มาจากภาษากรีกคำว่า "nkos" หมายถึง "ตะขอ" และ "rynchos" หมายถึง "จมูก" ซึ่งมาจากการที่ตัวผู้ในฤดูผสมพันธุ์จะเปลี่ยนสีตัวเองให้เข้ม และมีส่วนปลายปาก (จมูก) งองุ้มเป็นดั้งขอ
เป็นปลาแซลมอนที่กระจายพันธุ์อยู่ในตอนเหนือของแคลิฟอร์เนียตลอดแนวชายฝั่งมหาสมุทรแปซิฟิก, มหาสมุทรอาร์กติก และมหาสมุทรแอตแลนติก พบได้ตั้งแต่อาร์กติก, อลาสกา, ทะเลเบริง, สหรัฐอเมริกา, เม็กซิโก จนถึงญี่ปุ่น
เป็นปลาที่กินปลาและสัตว์น้ำขนาดเล็กเป็นอาหาร อาศัยอยู่รวมกันเป็นฝูง แต่เป็นปลาที่ต้องการแหล่งน้ำที่สะอาด มีปริมาณออกซิเจนละลายในน้ำสูง น้ำมีอุณหภูมิเย็นและไหลแรงซึ่งมักพบตามปากแม่น้ำต่าง ๆ ขณะที่ปลาเมื่ออยู่ในทะเลหรือมหาสมุทรก็มักจะว่ายตามผิวน้ำ และเช่นเดียวกับปลาแซลมอนสกุลและชนิดอื่น ๆ ที่เมื่อถึงฤดูผสมพันธุ์วางไข่ จะว่ายกลับไปผสมพันธุ์และวางไข่ในแหล่งน้ำจืด อันเป็นถิ่นกำเนิดดั้งเดิม แม้จะไกลแค่ไหนก็ตาม โดยแต่ละชนิดจะมีระยะเวลาการวางไข่และเติบโตต่างกัน บางชนิดลูกปลาอาจใช้เวลา 5-7 เดือน ขณะที่บางชนิดอาจต้องใช้เวลานานถึง 1 ปี ในการอาศัยในแหล่งน้ำจืด จึงจะว่ายกลับไปยังทะเล และใช้ระยะเวลาการเจริญเติบโตเป็นตัวเต็มวัยประมาณ 2-4 ปี แต่ทั้งหมดก็ต้องอาศัยการวางไข่ในแหล่งน้ำที่สะอาดเหมือนกัน
เป็นปลาแซลมอนที่นิยมบริโภคกันเป็นปลาเศรษฐกิจที่สำคัญ โดยมีอยู่ด้วยกัน 5 ชนิด ที่เป็นชนิดที่สำคัญ
คิม ฮย็อง-ชิล

คิม ฮย็อง-ชิล (1 กรกฎาคม ค.ศ. 1959 – 7 ธันวาคม ค.ศ. 2006) เป็นนักขี่ม้าชาวเกาหลีใต้ เขาได้รับรางวัลเหรียญเงินจากการแข่งขันอีเวนต์สามวันในเอเชียนเกมส์ 2002 ที่ปูซาน และเป็นสมาชิกที่มีอายุมากที่สุดของทีมนักกีฬาขี่ม้าชาวเกาหลีใต้ คิมยังได้เข้าแข่งขันในโอลิมปิกฤดูร้อน ที่กรุงโซลใน ค.ศ. 1988 และบาร์เซโลนาใน ค.ศ. 1992 ตลอดจนมีผลงานที่โดดเด่นในการแข่งขันขี่ม้าชิงแชมป์โลก
เขาเสียชีวิต ณ วันที่ 7 ธันวาคม ค.ศ. 2006 เมื่อเขาตกจากหลังม้าในการแข่งขันกีฬาขี่ม้าในเอเชียนเกมส์ 2006 ซึ่งเหตุการณ์ที่เกิดขึ้นในการกระโดดครั้งที่ 8 ของรายการครอสคันทรีในการแข่งอีเวนท์สามวัน อาเหม็ด อับดุลลา อัล คูไลฟี ซึ่งเป็นโฆษกคณะกรรมการจัดการแข่งขันเอเชียนเกมส์กล่าวถึงเหตุการณ์นี้ว่า หลังจากที่ฝนยังคงตกอยู่ การติดตามสภาพอากาศก็ยังไม่เป็นอย่างที่หวังไว้ แม้ว่าผู้เข้าแข่งขัน 10 รายจะไม่ประสบอุบัติเหตุหลังจบเกม แต่โศกนาฏกรรมก็ได้เกิดขึ้นต่อคิม ผู้ซึ่งเข้าแข่งขันเป็นคนที่ 11 โดยเหตุการณ์นี้ได้เกิดขึ้นต่อหน้าพรหมธร กิ่งวรรณ ซึ่งเป็นนักกีฬาทีมชาติไทยที่เตรียมจะทำการลงสนาม และส่งผลให้เขาสูญเสียความมั่นใจเป็นอย่างมาก
ภาพทางโทรทัศน์ได้แสดงให้เห็นว่าม้าของเขา "บันดาเบิร์ก แบล็ค" ได้สะดุดรั้วขวาง ซึ่งในช่วงแรก มันได้เหวี่ยงคิมออกจากเครื่องกีดขวาง แล้วพลัดมาทับศีรษะและบริเวณอกของคิม โดยสีข้างของมันได้กดทับตัวเขา คิมไม่มีการฟื้นคืนสติแต่อย่างใด และเสียชีวิตก่อนช่วงเที่ยงของเวลาท้องถิ่นเพียงไม่นาน
การเสียชีวิตของคิมถือเป็นการสูญเสียชีวิตครั้งแรกในประวัติศาสตร์การแข่งขันขี่ม้าครอสคันทรีในเอเชียนเกมส์ และเป็นชาวเกาหลีใต้คนแรกที่เสียชีวิตในการแข่งขันขี่ม้ารายการสำคัญระดับนานาชาติ
สมาชิกสภาผู้แทนราษฎรจังหวัดศรีสะเกษ

จังหวัดศรีสะเกษ มีเขตเลือกตั้งสมาชิกสภาผู้แทนราษฎร 9 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 9 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดศรีสะเกษมีสมาชิกสภาผู้แทนราษฎรคนแรก คือ ขุนพิเคราะห์คดี (อินทร์ อินตะนัย)
      พรรคสหชีพ
      พรรคสหชีพ → พรรคประชาชน (พ.ศ. 2490)
      พรรคแนวรัฐธรรมนูญ
      พรรคเสรีมนังคศิลา
      พรรคเศรษฐกร 
      พรรคสหภูมิ → พรรคชาติสังคม
      ไม่สังกัดพรรคการเมือง
      พรรคแนวประชาธิปไตย 
      ไม่สังกัดพรรคการเมือง
      พรรคธรรมสังคม
      พรรคแผ่นดินไทย (พ.ศ. 2517)
      พรรคเกษตรสังคม
      พรรคเศรษฐกร
      พรรคกิจสังคม
      พรรคชาติไทย
      พรรคพลังประชาชน (พ.ศ. 2517)
      พรรคเสรีธรรม
      พรรคกิจสังคม
      พรรคชาติไทย
      พรรคประชาธิปัตย์
      พรรคชาติไทย
      พรรคกิจสังคม
      พรรครวมไทย (2529) → พรรคเอกภาพ (2531)
      พรรคสหประชาธิปไตย
      พรรคประชาชน → พรรคชาติไทย
      พรรคความหวังใหม่
      พรรคชาติไทย
      พรรคกิจสังคม
      พรรคสามัคคีธรรม
      พรรคพลังธรรม 
      พรรคชาติพัฒนา 
      พรรคประชาธิปัตย์
      พรรคความหวังใหม่ → พรรคไทยรักไทย 
      พรรคชาติไทย
      พรรคไทยรักไทย
      พรรคชาติพัฒนา 
      พรรคชาติพัฒนา → พรรคไทยรักไทย
      พรรคพลังประชาชน
      พรรคพลังประชาชน → พรรคเพื่อไทย
      พรรคชาติไทย
      พรรคมัชฌิมาธิปไตย → พรรคภูมิใจไทย
      พรรคประชาราช
      พรรคเพื่อไทย
      พรรคเพื่อไทย
      พรรคภูมิใจไทย
      พรรคเพื่อไทย
      พรรคภูมิใจไทย
ท่าอากาศยานนานาชาติกามซัญ

ท่าอากาศยานนานาชาติกามซัญ  (IATA: CRX, ICAO: VVCR) ตั้งอยู่ใกล้กับอ่าวกามซัญในเมืองกามซัญ จังหวัดคั้ญฮหว่า ประเทศเวียดนาม เป็นท่าอากาศยานรองรับเมืองญาจางซึ่งตั้งอยู่ห่างออกไปทางทิศเหนือประมาณ 30 กิโลเมตร
สายการบินและจุดหมายปลายทาง.
สายการบินระหว่างประเทศ.
มีสายการบินไทยแอร์เอเชียให้บริการระหว่างท่าอากาศยานดอนเมือง กรุงเทพมหานคร ประเทศไทย บินตรงไปยังสนามบินนี้
นันทพร สว่างแจ้ง

นันทพร สว่างแจ้ง (30 เมษายน พ.ศ. 2527) ชื่อเล่น แนนซี่ เป็นอดีตศิลปินสังกัดอาร์เอสลูกครึ่งไทย-สเปน มีชื่อเสียงจากการเป็นนักร้องดูโอ้ร่วมกับธนัชชา สว่างแจ้ง ซึ่งเป็นพี่ชายในนามราฟฟี่-แนนซี่
ประวัติ.
นันทพร สว่างแจ้ง มีชื่อจริงว่า แคทรียา เกิดเมื่อวันจันทร์ที่ 30 เมษายน พ.ศ. 2527 เป็นลูกครึ่งไทย–สเปน มีพี่น้อง 4 คน เป็นคนสุดท้อง เธอมีพี่ชายที่เป็นศิลปินดูโอ้คู่กับเธอในสังกัดอาร์เอส คือ ราฟฟี่-ธนัชชา สว่างแจ้ง ในนาม "ราฟฟี่-แนนซี่" แนนซี่จบการศึกษามัธยมศึกษาตอนต้นโรงเรียนมาแตร์เดอีวิทยาลัย มัธยมศึกษาตอนปลาย โรงเรียนบดินทรเดชา (สิงห์ สิงหเสนี) ปริญญาตรี มหาวิทยาลัยอัสสัมชัญ บริหารธุรกิจ และ ปริญญาโท ที่ มหาวิทยาลัยอัสสัมชัญ บริหารธุรกิจ
แนนซี่เริ่มมีความสนใจด้านการร้องเพลงตั้งแต่เด็กจนได้ไปเรียนร้องเพลงกับ มณีนุช เสมรสุต จนได้ประกวดและชนะการประกวดนักร้องยุวชนยอดเยี่ยมแห่งประเทศไทย KPN Junior Award Singing Contest ปี 2538 ประเภทเพลงไทย-สากล หลังจากนั้นไม่นานทางอาร์เอสก็เรียกไปเซ็นสัญญา และได้เป็นเป็นศิลปินดูโอคู่กับพี่ชายของเธอในขณะนั้น มีอัลบั้มคู่ 2 อัลบั้มเต็มด้วยกัน คือ "Raffy Nancy" และอัลบั้ม "Shock-Ga-Doof"
งานเพลง.
แนนซี่มีผลงานอัลบั้มคู่กับ ราฟฟี่-ธนัชชา 2 อัลบั้มเต็มด้วยกันและมีอัลบั้มพิเศษเพิ่ม 2 เพลงและเปลี่ยนปกใหม่อีก 1 อัลบั้มคืออัลบั้ม "Raffy Nancy" โปรโมทด้วยเพลง "บอกกันได้ไหม (TELL ME WHY)" , "UFO (ยูเอฟโอ)" และเพลง "หยุดเวลา" ส่วนอัลบั้มพิเศษคืออัลบั้มที่ 2 "Raffy Nancy" เพิ่มเพลง "ภูมิใจได้รักเธอ" และ เพลง "แป๊บเดียว" อัลบั้มที่ 3 "Shock-Ga-Doof" โปรโมทเพลง "Shock-Ga-Doof" , "ผมเสียใจ" และเพลง "นายใจร้าย" และอัลบั้มสุดท้ายของราฟฟี่-แนนซี่ คืออัลบั้ม "Good Day" โปรโมทเพลง "อยากให้เธอเหงา"
อัลบั้มพิเศษของทางอาร์เอส อัลบั้ม "The X-Venture" ในอัลบั้มนี้เป็นการรวมตัวของศิลปินค่ายอาร์เอส อาทิ โดม ปกรณ์ ลัม , ราฟฟี่-แนนซี่ , โมเม นภัสสร , เอิร์น จิระวรรณ , เจอาร์-วอย และ เจมส์ เรืองศักดิ์ อัลบั้ม "Triangel & The College Band" เป็นอัลบั้มพิเศษอัลบั้มที่2ของแนนซี่ที่มี2นักร้องสาวเสียงดีมาร่วมทำอัลบั้มนี้ด้วย คือ กรพินธุ์ พ่วงโพธิ์ และ เอิร์น จิระวรรณ เป็นอัลบั้มที่นำเอาเพลงเก่ามาขับร้องใหม่ในสไตล์ของ เอิร์น-กรพินธุ์-แนนซี่ อัลบั้มนี้โปรโมทเพลง "เชื่อฉัน" มาถึงอัลบั้มพิเศษชุดสุดท้ายของแนนซี่คืออัลบั้ม "What's Love" ซึ่งในอัลบั้มนี้แนนซี่ได้ร้องเพลง "รักคือ...เธอ"
มาถึงอัลบั้มเดี่ยวของแนนซี่ อัลบั้ม "Nancy The Angel" โปรโมทเพลง "ไม่จริง...ก็หลอก" และเพลง "นางฟ้าใจร้าย" อัลบั้มเดี่ยวชุดที่ 2 "Nancy Fly High" โปรโมทเพลง "โปรดเถอะฟ้า" มาถึงอัลบั้มสุดท้าย "NANCY & THE PIANIST" ซึ่งในอัลบั้มนี้ก็ได้ โจ้ นพดล มาร่วมเล่นเปียโนด้วย อัลบั้มนี้เปิดตัวด้วยเพลง "อยากให้รู้ว่ารักเธอ"
นอกจากนี้ นันทพรยังได้รับเกียรติขับร้องเพลงพระราชนิพนธ์ เพลง "Oh I say" ซึ่งบรรจุอยู่ในอัลบั้ม เพลงพระราชนิพนธ์ อีกด้วย
ปี 2559-2560 แนนซี่ได้ไปร่วมรายการ The Mask Singer ในนาม "หน้ากากอียิปต์" โดยได้ร้องเพลง I Have Nothing และ Domino
ชีวิตส่วนตัว.
หลังหมดสัญญากับอาร์เอส เธอได้ผันตัวไปทำงานเบื้องหลังและงานประจำ 
เธอสมรสกับคิม แจ-คย็อง ชายชาวเกาหลีใต้เมื่อวันที่ 27 มกราคม พ.ศ. 2561 ณ อาสนวิหารอัสสัมชัญ ปัจจุบันมีลูกสาว 2 คน ชื่อ น้องจียู (Ji Yoo Kim) (เกิดเมื่อวันพฤหัสบดีที่ 8 สิงหาคม พ.ศ. 2562 เวลา 17.05 น.) และ น้องจีอา (Ji Ah Kim) (เกิดเมื่อวันพฤหัสบดีที่ 25 สิงหาคม พ.ศ. 2565)
เมเจอร์ลีกเบสบอล

เมเจอร์ลีกเบสบอล  ย่อว่า เอ็มแอลบี (MLB) เป็นลีกเบสบอลมืออาชีพ ประกอบไปด้วยทีมที่เล่นในอเมริกันลีก และเนชันแนลลีก โดยทั้งสองลีกรวมอยู่ในปี ค.ศ. 2000 เป็นองค์กรเดียวที่นำโดยกรรมาธิการเบสบอล หลังจาก 100 ปีที่แยกออกจากหน่วยงานตามกฎหมาย เมเจอร์ลีกเบสบอลถือเป็นหนึ่งในกีฬาเมเจอร์ลีกมืออาชีพของสหรัฐอเมริกาและแคนาดา
ทีม.
Braves
Marlins
แยงกี้
Phillies
Nationals
Cubs
Reds
Astros
Brewers
Pirates
Cardinals
Diamondbacks
Rockies
Dodgers
Padres
Giants
Orioles
เรดซอกซ์
Mets
เรย์
Blue Jays
White Sox
อินเดียน
ไทเกอร์
รอยัล
Twins
Angels
แอธเลติก
Mariners
Rangers
ประวัติศาสตร์รัฐอานธรประเทศ

รัฐอานธรประเทศเป็นรัฐในอินเดีย ตั้งขึ้นเมื่อ พ.ศ. 2499 มีเมืองไฮเดอราบาดเป็นเมืองหลวง กลุ่มชนส่วนใหญ่พูดภาษาเตลูกู
ยุคโบราณ.
กลุ่มชนที่พูดภาษาเตลูกูนี้ เรียกว่าพวกอานธระ อาศัยในบริเวณลุ่มแม่น้ำกฤษณาและแม่น้ำโคทาวารีมานานกว่า 2,000 ปี คัมภีร์พราหมณ์กล่าวว่าชนพวกนี้เป็นพวกทัสยุที่มิใช่อารยัน ในรามายณะกล่าวว่าเป็นคนพื้นเมืองดั้งเดิมอยู่ในป่าชื่อทัณฑกะ ทางใต้ของเทือกเขาวินธัย คัมภีร์ภาษาบาลีเรียกชนกลุ่มนี้ว่าพวกอันธกะ ในสมัยพระเจ้าอโศกมหาราช พวกอานธระนี้ตั้งอาณาจักรอยู่ติดกับแคว้นมคธก่อนจะตกมาอยู่ใต้อำนาจของอาณาจักรมคธ และรับนับถือพระพุทธศาสนาในสมัยนั้นด้วย
หลังจากพระเจ้าอโศกมหาราชสวรรคตแล้ว ชาวอานธระได้พยายามตั้งตัวเป็นอิสระอีกครั้ง โดยผู้นำชื่อสีมุกได้ประกาศอิสรภาพและต่อสู้กับพวกมคธจนสามารถปลงพระชนม์พระเจ้ากาณวะ กษัตริย์ราชวงศ์เมารยะได้ พระเจ้าสีมุกจึงสถาปนา[[อาณาจักรอานธระ ตั้งเมืองหลวงที่เมืองอมราวตี แต่ครองราชย์เพียง 3 ปีก็สวรรคต พระโอรสนามว่าสาตกรณิได้ขึ้นครองราชย์ต่อมาใน พ.ศ. 518 พร้อมกับสถาปนา[[ราชวงศ์สาตวาหนะ]] ซึ่งในยุคนี้เป็นยุคที่พุทธศาสนารุ่งเรืองมาก ราชวงศ์สาตวาหนะปกครองอานธระจนถึงราว พุทธศตวรรษที่ 16 กษัตริย์[[ราชวงศ์จาลุกยะตะวันออก]]ได้แผ่อำนาจเข้ามาปกครองดินแดนส่วนใหญ่ของอานธระ มีกวีชื่อนันนยะแปล[[มหาภารตะ]]จาก[[ภาษาสันสกฤต]]เป็นภาษาเตลูกูในสมัยนี้ 
การขยายอำนาจของมุสลิม.
ต่อมา ใน พุทธศตวรรษที่ 18 – 20 กษัตริย์[[ราชวงศ์กากตียะ]]ได้ปกครองอานธระทำให้อานธระมีความเข้มแข็ง แผ่อิทธิพลทั้งทางทหารและการค้าออกไปอย่างกว้างขวาง ในสมัยนี้ มุสลิมได้เริ่มแผ่อิทธิพลเข้ามาในอานธระ เข้ายึดเมืองวรังคัลได้ ทำให้อำนาจของราชวงศ์นี่สิ้นสุดลงเมื่อ พ.ศ. 1967 แต่ชาวอานธระก็ได้ตั้งราชวงศ์ใหม่ขึ้นปกครองทางใต้ของวรังคัลเรียก[[อาณาจักวิชัยนคร]] อาณาจักรนี้สามารถต้านทานการรุกรานของมุสลิมไว้ได้ระยะหนึ่ง จนถึง พ.ศ. 2108 จึงถูกพวกมุสลิมยึดครองได้สำเร็จ 
กุลี ชาห์ นายทหารชาวตุรกีได้สร้างเมือง[[โคลโกณฑา]]ขึ้นที่ตำแหน่งเดิมของเมืองวรังคัล สุลต่านมะห์มูด กาวานได้ตั้งให้เขาเป็นผู้สำเร็จราชการปกครองชาวอานธระ ต่อมาเขาได้ตั้งตัวเป็นสุลต่าน ก่อตั้ง[[ราชวงศ์กุตุบชาฮี]] ปกครองเมืองเป็นอิสระเมื่อ พ.ศ. 2061 และทหารจากแคว้นนี้ก็เป็นหนึ่งในทหารมุสลิมที่โจมตีอาณาจักรวิชัยนครจนแตกพ่าย ต่อมา ได้ย้ายเมืองหลวงไปที่ไฮเดอราบัดใน พ.ศ. 2132 ใน พ.ศ. 2229 อาณาจักรโคลโกณฑาตกอยู่ใต้อำนาจของ[[ราชวงศ์โมกุล]] แต่ต่อมาในสมัย[[จักรพรรดิออรังเซบ]]ได้ผ่อนปรนให้ปกครองตนเอง และเรียกว่า[[รัฐไฮเดอราบัด]]
อาณานิคมและได้รับเอกราช.
เมื่อชาติตะวันตกแผ่ขยายอำนาจเข้ามาในอินเดีย รัฐไฮเดอราบัดได้ตกอยู่ภายใต้อำนาจของฝรั่งเศส และต่อมากลายเป็นอาณานิคมอังกฤษเช่นเดียวกับบริเวณอื่นๆของอินเดีย ชาวอานธระได้เข้าร่วมในการเรียกร้องเอกราชของอินเดียเช่นเดียวกับชาวอินเดียอื่นๆ หลังจากที่อินเดียได้รับเอกราชจากอังกฤษ นิซามแห่งรัฐไฮเดอราบาดไม่ยอมรวมเข้ากับอินเดีย ประชาชนส่วนใหญ่จึงลุกขึ้นก่อความไม่สงบ รัฐบาลจึงส่งกำลังเข้ายึดครองและยุบรัฐไฮเดอราบาดไปในเดือนกันยายน พ.ศ. 2491 และนำดินแดนส่วนนี้ไปรวมกับรัฐมัทราส (ทมิฬนาฑูในปัจจุบัน) 
ชาวอานธระไม่พอใจ และต้องการแยกออกมาตั้งรัฐของตนเอง แต่รัฐบาลกลางปฏิเสธ ผู้นำชาวอานธระคนหนึ่งคือโปรติ ศรีรมูลุได้อดอาหารประท้วงจนถึงแกความตายใน พ.ศ. 2496 รัฐบาลกลางจึงยอมจัดตั้ง[[รัฐอานธระ]]ขึ้นเมื่อ 1 ตุลาคม พ.ศ. 2496 และต่อมาได้ขยายอาณาเขตโดยความร่วมมือของกลุ่มขนที่พูดภาษาเดียวกัน รวมดินแดนส่วนใหญ่ของรัฐไฮเดอราบาดเดิม ตั้งเป็นรัฐอานธระประเทศเมื่อ 1 พฤศจิกายน พ.ศ. 2499 จนถึงปัจจุบัน
แหล่งข้อมูลอื่น.
[[หมวดหมู่:ประวัติศาสตร์อินเดีย]]
[[หมวดหมู่:รัฐอานธรประเทศ]]
ประวัติศาสตร์บาห์เรน

บาห์เรนเป็นรัฐที่มีความรุ่งเรืองมานาน โดยเป็นเมืองท่าและศูนย์กลางการค้าในอ่าวเปอร์เซีย มีชื่อเสียงทางด้านไข่มุก และการต่อเรือ บาห์เรนเป็นดินแดนในอารักขาของอังกฤษตั้งแต่ พ.ศ. 2404 ได้รับเอกราชใน พ.ศ. 2514
ยุคโบราณ.
คำว่าบาห์เรนมาจากภาษาอาหรับแปลว่าทะเลสองแห่ง เมื่อราว 2,457 ปีก่อนพุทธศักราช มีชื่อว่าดิลมุน เป็นศูนย์กลางการค้าที่สำคัญ ทำการค้ามาตั้งแต่สมัยชาวสุเมเรียจนถึงสมัยกรีกและโรมัน โปรตุเกสเข้ามายึดครองบาห์เรนในราวพุทธศตวรรษที่ 21 จากนั้นก็ถูกเปอร์เซียยึดครอง ต่อมาใน พ.ศ. 2325 ชาวอาหรับสกุลอัลคอลีฟะห์จากซาอุดิอาระเบียเข้ามายึดครองและขับไล่ชาวเปอร์เซียออกไป จากนั้นดำรงตำแหน่งเป็นชีคปกครองบาห์เรน และได้ขยายอำนาจเข้าไปในบริเวณที่เป็นกาตาร์ในปัจจุบันด้วย สายสกุลนี้ได้ปกครองบาห์เรนในปัจจุบัน
ในอารักขาของอังกฤษ.
ต่อมาในราวพุทธศตวรรษที่ 24 อังกฤษเข้ามาช่วยบาห์เรนต่อสู้กับซาอุดิอาระเบีย บาห์เรนจึงอยู่ใต้อิทธิพลของอังกฤษ ยินยอมทำสนธิสัญญาเพื่อเป็นรัฐในอารักขาของอังกฤษ ยกเลิกการค้าทาสและเป็นโจรสลัด บาห์เรนเป็นรัฐในอารักขาของอังกฤษระหว่าง พ.ศ. 2404 – 2514 รวมเป็นเวลา 110 ปี ซึ่งในระหว่างนี้ อังกฤษเป็นผู้ควบคุมนโยบายต่างประเทศของบาห์เรน
ในช่วง พ.ศ. 2483 – 2493 ชาวบาห์เรนได้เรียกร้องที่จะมีส่วนร่วมในการปกครองมากขึ้น แต่ก็มีการปรับปรุงการปกครองเพียงเล็กน้อยหลังการจลาจลใน พ.ศ. 2499 ต่อมาใน พ.ศ. 2513 ชีคอีซา คอลีฟะห์ได้ยอมมอบอำนาจบางประการให้กับสภาแห่งรัฐ ซึ่งปัจจุบันคือคณะรัฐมนตรี
รัฐเอกราช.
อังกฤษถอนตัวออกจากอ่าวเปอร์เซียใน พ.ศ. 2514 บาห์เรนจึงได้เอกราชในปีนั้น และเข้าเป็นสมาชิกสันนิบาตอาหรับและสหประชาชาติ เคยมีความพยายามจะจัดตั้งสหพันธรัฐอ่าวเปอร์เซีย ซึ่งประกอบด้วยกาตาร์ บาห์เรน โอมานและสหรัฐอาหรับเอมิเรตส์แต่ไม่สำเร็จ
เซอร์ไซยิด อาหมัด ข่าน

เซอร์ไซยิด อาหมัด ข่าน (Sir Sayyid Ahmad Khan; سید احمد تقوی) เป็นนักปฏิรูปชาวอินเดียที่ก่อตั้งสถาบันการศึกษาแบบใหม่สำหรับมุสลิมในอินเดีย โดยให้ความรู้ทางศาสนาควบคู่กับความรู้ทางตะวันตก และพยายามปกป้องสิทธิของมุสลิมในอินเดีย และมีส่วนร่วมในการก่อตั้งขบวนการปากีสถาน
อาหมัด ข่านเกิดเมื่อ 17 ตุลาคม พ.ศ. 2360 บิดาเป็นขุนนางในสมัยราชวงศ์โมกุล ต่อมาได้ทำงานเป็นผู้ช่วยผู้พิพากษาในบริษัทอินเดียตะวันออกของอังกฤษ ระหว่างเกิดกบฏซีปอย ใน พ.ศ. 2400 – 2401 อาหมัด ข่านได้ให้ความช่วยเหลือชาวอังกฤษมาก และพยายามเขียนหนังสือเพื่อสร้างความใจอันดีระหว่างอังกฤษกับมุสลิม งานเขียนของเขามีส่วนในการลดความระแวงของชาวอังกฤษต่อมุสลิมในอินเดียได้มาก
อาหมัด ข่านยังให้ความสำคัญต่อการศึกษา เขาได้ตั้งวิทยาลัยสำหรับมุสลิมขึ้นเป็นครั้งแรกที่เมืองอะลีการ์ใน พ.ศ. 2418 และต่อมาวิทยาลัยนี้ได้ยกระดับเป็นมหาวิทยาลัยมุสลิมแห่งอะลีการ์ใน พ.ศ. 2464 ในด้านการเมือง อาหมัด ข่านไม่เห็นด้วยกับการให้อินเดียเป็นเอกราชเพราะเกรงว่าผู้นับถือศาสนาฮินดูที่เป็นคนส่วนใหญ่จะกดขี่มุสลิม จึงต้องการให้อังกฤษปกครองอินเดียต่อไป เขาได้จัดตั้งสมาคมรวมชาวอินเดียผู้รักชาติขึ้นใน พ.ศ. 2431 และเขายังเป็นเจ้าของทฤษฎีชนสองชาติคือชาวอินเดียที่นับถือศาสนาฮินดูและมุสลิมนั้น เป็นคนละชนชาติกัน อาหมัด ข่านถึงแก่อนิจกรรมใน 27 มีนาคม พ.ศ. 2430 แต่ความคิดของเขาก็ยังมีอิทธิพลต่อมา เช่น อังกฤษยอมจัดให้มีการเลือกตั้งตามเขตกลุ่มชนที่นับถือศาสนาต่างกัน และยังมีส่วนต่อแนวคิดในการแยกปากีสถานออกจากอินเดียในเวลาต่อมา
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ทะเลสาบเกรตแบร์

ทะเลสาบเกรตแบร์ (สลาเวย์: "Sahtú",) เป็นทะเลสาบใหญ่ที่สุดที่มีพื้นที่ทั้งหมดอยู่ภายในประเทศแคนาดา และใหญ่เป็นอันดับ 4 ในอเมริกาเหนือ และใหญ่เป็นอันดับ 7 ของโลก ตั้งอยู่ในดินแดนนอร์ทเวสต์เทร์ริทอรีส์ ตั้งอยู่บนเส้นอาร์กติกเซอร์เคิล ระหว่างละติจูดเหนือที่ 65 และ 67 และลองจิจูด 118 และ 123 ตะวันตก และอยู่สูงจากระดับน้ำทะเลปานกลาง 186 ม. (610 ฟุต)
นักค้าขนเฟอร์ชาวยุโรปเดินทางมาสำรวจเมื่อประมาณ ค.ศ. 1800 ต่อมาเซอร์จอห์น แฟรงกลิน นักสำรวจชาวอังกฤษเดินทางมาถึงใน ค.ศ. 1825 มีการค้นพบแร่เรเดียมบนฝั่งตะวันออกของทะเลสาบเมื่อ ค.ศ. 1929
บาลอร

บาลอร (Balor มีการสะกด Balar, Bolar) เป็นปีศาจในตำนานของเคลติกเป็นกษัตริย์ของเผ่าพันธุ์ยักษ์โฟโมเรียนส์ (Fomorians) และอาศัยอยู่บนเกาะโทรี
ลักษณะเฉพาะของบาลอรคือมีตาอยู่กึ่งกลางหน้าผากและตาอีกข้างอยู่ด้านหลังในทิศตรงกันข้าม บาลอรได้ถูกทำนายไว้ว่าจะถูกฆ่าโดยหลานชาย ซึ่งทำให้เขาได้ขังลูกสาวของตัวเอง เอธลีนน์ (Ethlinn) ไว้ในหอคอยคริสตัล
ชื่อ.
ชื่อ บาลอร อาจมาจากภาษาเคลต์ดั้งเดิม *บาลอร ซึ่งแปลว่า "ผู้เปล่งประกาย"
นูอาดา

นูอาดา (Nuada) หรือรู้จักในชื่อ แอร์เกทลัมฮ์ (Airgetlám - มือโลหะ) เป็นกษัตริย์องค์แรกของเผ่าตูตา เด ดานันน์ (Tuatha Dé Danann) นูอาดาเป็นกษัตริย์อยู่ 7 ปี ก่อนที่จะเดินทางมายังไอร์แลนด์ เมื่อเขาเดินทางมาถึงเกาะเขาได้ทำสงครามกับกษัตริย์องค์ก่อนหน้าและได้สูญเสียมือไปข้างหนึ่ง
คำว่า นูอาดา ในภาษาไอริชกลางหมายถึงวีรบุรุษหรือผู้กล้าหาญซึ่ง "อาจเป็นชื่อที่ถูกทำให้บริสุทธิ์โดยเทพเจ้า" อีกด้วย
แอนดรูว์ ฮอย

แอนดรูว์ เจมส์ ฮอย, โอเอเอ็ม  เกิดวันที่ 8 กุมภาพันธ์ ค.ศ. 1959 ที่คัลแกน รัฐนิวเซาท์เวลส์ เป็นนักกีฬาขี่ม้าระดับโอลิมปิก ผู้ซึ่งเข้าแข่งขันให้แก่ทีมชาติออสเตรเลีย โดยเขาเข้าแข่งขันกีฬาโอลิมปิกฤดูร้อนเป็นครั้งที่เจ็ดในลอนดอนเกมส์ 2012 และเป็นนักขี่ม้าที่มีอายุมากที่สุดของรายการ เขาได้รับเหรียญรางวัลโอลิมปิกสี่เหรียญ โดยแบ่งออกเป็นสามเหรียญทองกับอีกหนึ่งเหรียญเงิน นอกจากนี้ เขายังเป็นผู้ฝึกสอนกีฬาขี่ม้าให้แก่นักกีฬาทีมชาติไทย ทั้งพรหมธร กิ่งวรรณ, จ.ส.อ.สุภาพ ขาวงาม และธนภรณ์ ชวตานนท์
ประวัติ.
แอนดรูว์ ฮอย อาศัยอยู่ในสหราชอาณาจักรร่วมกับภรรยาของเขา เบ็ตตินา ฮอย (ผู้เข้าแข่งขันโอลิมปิกให้แก่ทีมชาติเยอรมนี) เป็นระยะเวลา 12 ปีในกลอสเตอร์เชอร์ ที่กัชคอมพาร์ค ที่ดินแห่งเจ้าหญิงแอนน์ พระราชกุมารี ในเดือนมกราคม ค.ศ. 2009 พวกเขาได้ย้ายไปยังวาเรนดอร์ฟ ประเทศเยอรมนี สองคู่รักแต่งงานกันทั้งที่เข้าแข่งขันในโอลิมปิกอยู่คนละทีมภายในปีเดียวกัน (ดูเพิ่มที่ ราฟาแอล โปรี และลีฟ เกรเตอ เชไบร์ด โปรี) แอนดรูว์ ฮอย ย้ายกลับไปยังประเทศอังกฤษในเดือนมิถุนายน ค.ศ. 2010 และปัจจุบันได้อาศัยอยู่ในถิ่นอื่น ซึ่งขึ้นอยู่กับเบ็ตตินา ฮอย โดยพวกเขาจะแยกกันไปคนละเส้นทาง
น้ำตกศิลาเพชร

น้ำตกศิลาเพชร อยู่ในบริเวณทางตอนกลางของอุทยานแห่งชาติดอยภูคาอยู่ภายใต้การดูแลของหน่วยจัดการต้นน้ำน้ำย่าง ในพื้นที่หมู่บ้านป่าตอง ตำบลศิลาเพชร อำเภอปัว จังหวัดน่าน เป็นน้ำตกที่มีชื่อเสียงของอำเภอปัวและเป็นที่นิยมของนักท่องเที่ยว น้ำตกเกิดจากลำน้ำย่าง มีทั้งหมด 3 ชั้น มีลักษณะเป็นแอ่งน้ำตกเหมาะแก่การเล่นน้ำและมีน้ำไหลตลอดปี สายน้ำตกลงมาจากหน้าผาหลายชั้นลดหลั่นกันไป ภายในน้ำตกมีน้ำตกที่ใสสะอาด โขดหินอันสวยงาม ต้นไม้ที่ร่มรื่น ทั้งสองฝั่งของน้ำตกจะเป็นหน้าผาลาดชัน ซึ่งมีความอุดมสมบูรณ์ของป่าเบญจพรรณและป่าดิบเขา มีร้านอาหาร เครื่องดื่ม และห้องสุขาไว้บริการด้านหน้าก่อนเข้าถึงตัวน้ำตก นอกจากนี้น้ำตกศิลาเพชรยังสำรวจพบปลาผีเสื้อติดหินน่านและปลาค้างคาวติดหินน้ำตกศิลาเพชร ซึ่งสามารถพบได้ที่จังหวัดน่านแห่งเดียวเท่านั้น
การเดินทาง.
จากตัวอำเภอปัวใช้เส้นทางหลวงหมายเลข 1081 สายปัว-น้ำยาว ระยะทางจากตัวอำเภอปัวประมาณ 12 กิโลเมตร แล้วเลี้ยวขวาเข้าหมู่บ้านป่าตอง หรือ จากตัวเมืองน่านใช้ทางหลวงแผ่นดินหมายเลข 1080 สายน่าน-ทุ่งช้าง ถึงอำเภอท่าวังผาตรงหลักกิโลเมตรที่ 41-42 มีทางแยกขวามือเข้าทางหลวงหมายเลข 1170 ไปประมาณ 10 กิโลเมตร ถึงทางหลวงหมายเลข 1081 เลี้ยวซ้ายไปตามทางหลวงหมายเลข 1081 แล้วเลี้ยวขวาเข้าหมู่บ้านป่าตอง
รากบุญ

รากบุญ เป็นละครแนวแฟนตาซี-สืบสวนสอบสวน บทประพันธ์โดย ช่อมณี บทโทรทัศน์โดย เอกลิขิต ผลิตโดย บริษัท ทีวีซีน แอนด์ พิคเจอร์ จำกัด นำแสดงโดย พิรัชต์ นิธิไพศาลกุลและราศรี บาเลนซิเอก้า กำกับการแสดงโดย ธรธร สิริพันธ์วราภรณ์ อำนวยการดำเนินงาน ณัฏฐนันท์ ฉวีวงษ์ ออกอากาศทุกวันศุกร์ เวลา 20.25 น. เสาร์ - อาทิตย์ เวลา 20.15 น. ทางไทยทีวีสีช่อง 3
เรื่องย่อ.
รากบุญ เป็นเรื่องราวของ เจติยา (มาร์กี้ ราศรี) นักแต่งหน้าศพสาวประจำนิราลัยที่มีความสามารถพิเศษคือสามารถสื่อสารกับเหล่าวิญญาณที่มาขอความช่วยเหลือจนเธอได้เข้าไปพัวพันกับกล่องรากบุญที่สามารถขอพรได้แต่ต้องแลกมากับจำนวนกิเลสที่เพิ่มขึ้นตามลำดับและเธอต้องช่วยเหลือ ลาภิณ (ไมค์ พิรัชต์) ลูกชายของ ชูจิต (แก้ว อภิรดี) เจ้าของบริษัทนิราลัยที่ถูก พิสัย (โก โกสินทร์) น้าชายและ ปราณ (กิก ดนัย) ปีศาจที่ถูกสร้างขึ้นจากกิเลสในกล่องรากบุญตามฆ่าจนเกิดความรักขึ้นมาสุดท้ายแล้วเหตุการณ์จะจบอย่างไร
แหล่งข้อมูลอื่น.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3">ไทยทีวีสีช่อง 3
 ละครวันศุกร์ - อาทิตย์ 20:15 - 22:45</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">รากบุญ</td>
<th style="width: 33%;">ถัดไป</th>
</tr><tr style="text-align: center;">
<td>ปัญญาชนก้นครัว
</td>
<td>เหนือเมฆ 2 มือปราบจอมขมังเวทย์
</td></tr>
</table>
สมาชิกสภาผู้แทนราษฎรจังหวัดอุบลราชธานี

จังหวัดอุบลราชธานี มีเขตเลือกตั้งสมาชิกสภาผู้แทนราษฎร 11 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 11 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดอุบลราชธานีมีสมาชิกสภาผู้แทนราษฎรชุดแรก คือ นายทองอินทร์ ภูริพัฒน์ นายเลียง ไชยกาล และ นายเนย สุจิมา
      พรรคก้าวหน้า (พ.ศ. 2488) → พรรคประชาธิปัตย์ → พรรคประชาชน (พ.ศ. 2490)
      พรรคประชาธิปัตย์
      พรรคสหชีพ
      พรรคแนวรัฐธรรมนูญ
      พรรคเศรษฐกร
      พรรคประชาธิปัตย์
      พรรคเสรีมนังคศิลา
      พรรคสหภูมิ → พรรคชาติสังคม
      พรรคชาติสังคม
      ไม่สังกัดพรรคการเมือง
      พรรคแนวประชาธิปไตย
      พรรคประชาธิปัตย์
      พรรคอิสระ
      พรรคสหประชาไทย 
      ไม่สังกัดพรรคการเมือง
      พรรคกิจสังคม
      พรรคสังคมชาตินิยม
      พรรคธรรมสังคม
      พรรคประชาธรรม
      พรรคสังคมนิยมแห่งประเทศไทย
      พรรคชาติไทย
      พรรคประชาธิปัตย์
      พรรคเสรีธรรม
      พรรคประชาธิปัตย์
      พรรคกิจสังคม
      พรรคชาติไทย
      พรรคประชาราษฎร์
      พรรคชาติไทย
      พรรคกิจสังคม
      พรรคประชาธิปัตย์
      พรรคกิจสังคม
      พรรคประชาธิปัตย์
      พรรคราษฎร
      พรรคกิจประชาคม (2529) → พรรคเอกภาพ (2531)
      พรรคชาติไทย
      พรรคประชาชน → พรรคชาติไทย
      พรรคปวงชนชาวไทย
      พรรคสามัคคีธรรม
      พรรคความหวังใหม่
      พรรคพลังธรรม
      พรรคชาติพัฒนา 
      พรรคประชาธิปัตย์
      พรรคกิจสังคม
      พรรคความหวังใหม่
      พรรคนำไทย
      พรรคชาติพัฒนา 
      พรรคชาติไทย
      พรรคไทยรักไทย
      พรรคประชาธิปัตย์
      พรรคชาติไทย
      พรรคราษฎร → พรรคมหาชน
      พรรคพลังประชาชน → พรรคเพื่อไทย
      พรรคประชาธิปัตย์
      พรรคชาติไทย 
      พรรคชาติไทย → พรรคชาติไทยพัฒนา 
      พรรคเพื่อแผ่นดิน
      พรรคชาติไทยพัฒนา 
      พรรคเพื่อไทย
      พรรคประชาธิปัตย์
      พรรคชาติไทยพัฒนา
      พรรคพลังประชารัฐ → พรรคเศรษฐกิจไทย 
      พรรคเพื่อไทรวมพลัง → พรรคไทรวมพลัง
      พรรคภูมิใจไทย
      พรรคไทยสร้างไทย
กิ้งก่าสวน

กิ้งก่าสวน หรือ กิ้งก่าคอแดง (ชื่อวิทยาศาสตร์: "Calotes versicolor") เป็นกิ้งก่าในสกุล Calotes ซึ่งกิ้งก่าสกุล Calotes เป็นกิ้งก่าที่ไม่มีเขา เป็นกิ้งก่าที่อยู่ในวงศ์กิ้งก่า (Agamidae) ชนิดหนึ่ง
มีลักษณะลำตัวปกคลุมด้วยเกล็ดสันชี้มาด้านหลังในลักษณะเฉียงขึ้นไม่มีเขา มีหนามหลังตา 1 อัน หนามบริเวณเหนือเยื่อหู 2 อัน เยื่อหูปรากฏชัด ด้านหน้าของไหล่มีรอยพับของผิวหนังซึ่งภายในปกคลุมด้วยเกล็ดสีดำ ขนาดของเกล็ดลำตัวเท่ากัน ลำตัวสีเขียวถึงน้ำตาลเทา หัวด้านบนสีน้ำตาล มีแถบดำพาดตั้งแต่บริเวณจมูกมาถึงท้ายทอยเหนือเยื่อหู ริมฝีปากบนสีขาว คางและเหนียงสีเทาดำ หลังมีแถบสีน้ำตาล 6 แถบพาดขวางลำตัว หางมีแถบสีเทาสลับกับดำพาดขวาง
พบกระจายพันธุ์กว้างตั้งแต่อัฟกานิสถาน, ปากีสถาน, เนปาล, อินเดีย, มัลดีฟส์, จีนตอนกลางและตอนล่าง, ฮ่องกง, ตลอดจนทั่วทุกภูมิภาคในภูมิภาคเอเชียอาคเนย์ทั้งที่เป็นแผ่นดินใหญ่และหมู่เกาะ จัดเป็นกิ้งก่าชนิดที่พบได้บ่อยและง่ายที่สุด
มีการขยายพันธุ์ที่ง่าย ลูกวัยอ่อนมักอาศัยเลี้ยงตัวเองในพุ่มไม้เตี้ย ตัวเต็มวัยมักอยู่ตามเรือนยอด หรือโคนต้น อาศัยเกาะหากินตามต้นไม้ที่ไม่ใหญ่มากนัก หรือมีลักษณะเป็นพุ่ม พบได้หลากหลายพื้นที่อาศัย เช่น ป่าทุ่งหญ้า, ทุ่งหญ้าน้ำขัง และสวนใกล้บ้าน หรือตามสวนสาธารณะ กินแมลงต่าง ๆ เป็นอาหาร และก็เป็นอาหารของคนในบางพื้นที่
ในต้นปี พ.ศ. 2551 มีข่าวปรากฏว่ามีการค้นพบกิ้งก่าชนิดใหม่ที่ เขตรักษาพันธุ์สัตว์ป่าเขาอ่างฤๅไน โดยมีส่วนคอสีม่วงออกแกมน้ำเงิน แท้จริงแล้วเมื่อได้รับการตรวจสอบ พบว่าเป็นกิ้งก่าชนิดนี้นั่นเอง
จัดเป็นสัตว์ป่าคุ้มครองตามกฎหมายในประเทศไทย
ละครเร่

ละครเร่ ภาพยนตร์ไทยประกอบเพลง แนวดราม่า ระบบ 35 มม.อัศวินซูเปอร์ซีเนสโคป สีอัศวินอิสต์แมน เสียง (พากย์) ในฟิล์ม ของ อัศวินภาพยนตร์ บทพระนิพนธ์และกำกับโดย ภาณุพันธ์ หรือ พระเจ้าวรวงศ์เธอ พระองค์เจ้าภาณุพันธุ์ยุคล บทภาพยนตร์โดย เวตาล ฉายที่โรงภาพยนตร์เฉลิมเขตร์ เมื่อ พ.ศ. 2512 และเป็นตัวแทนจากประเทศไทย ร่วมงานมหกรรมภาพยนตร์เอเซีย-แปซิฟิค ที่กรุงมนิลา ฟิลิปปินส์ ในปีเดียวกัน ได้รับรางวัลชมเชยด้านกำกับศิลป์ 
นำเสนอเอกลักษณ์ไทยด้านศิลปวัฒนธรรม ข้อคิดเกี่ยวกับความสำนึก ความเสียสละและความกตัญญูรู้คุณที่ยังทันสมัยทุกกาลเวลา บวกกับงานสร้างและการแสดงระดับคุณภาพทำให้เป็นงานคลาสสิคอีกเรื่องของอัศวิน แม้จะไม่ประสบความสำเร็จเท่าที่ควร แต่นับเป็นภาพยนตร์ไทยที่มีคุณค่าในตัวเองและเจตนารมณ์อย่างชัดเจนของผู้สร้างที่มุ่งเสนอผลงานเพื่อศิลป์อย่างแท้จริง
ช่วงทศวรรษ 2530-2540 เอสทีวิดีโอ เผยแพร่ในรูปแบบตลับแถบวีดิทัศน์ (Video Cassette) ฉบับสมบูรณ์ ซึ่งเริ่มตั้งแต่ตราบริษัทจนถึงภาพสุดท้ายขึ้นคำว่า "จบ" และต่อมา บริษัทมูวี่ เอ็นเตอร์เทนเมนต์ ออกเป็นวีซีดี (VCD) ซึ่งหลายตอนขาดหายไป รวมทั้งสร้างคำ "อวสาน" ด้วยคอมพิวเตอร์กราฟิคแทน (เข้าใจว่าสาเหตุจากปลายฟิล์มชำรุด) 
พ.ศ. 2535 ดาราวิดีโอ สร้างเป็นละครโทรทัศน์ นำแสดงโดย สันติสุข พรหมศิริ, กมลชนก โกมลฐิติ, บดินทร์ ดุ๊ก, อรอนงค์ ปัญญาวงศ์, ชลประคัลภ์ จันทร์เรือง รักษ์สุดา สินวัฒนา, สิรคุปต์ เมทะนี, เมตตา รุ่งรัตน์, ชลิต เฟื่องอารมย์, พูนสวัสดิ์ ธีมากร, สีเทา, ระจิต ภิญโญวนิช และ หวังเต๊ะ ทางช่อง 7 สี
เรื่องย่อ.
คณะละครรำครูทัพ มีบุญเอก (มานพ อัศวเทพ/สันติสุข พรหมศิริ) เป็นตัวชูโรงและขวัญใจแม่ยก คู่กับ กะถิน (สุทิศา พัฒนุช/อรอนงค์ ปัญญาวงศ์) ลูกสาวพ่อครู (หวังเต๊ะ นิมา) เป็นนางเอก ตลอดมา ค่ำวันหนึ่ง แววนภา (จารุวรรณ ปัญโญภาส/รักษ์สุดา สินวัฒนา) ลูกสาวเจ้าของวิกฉายหนัง พบเขาโดยบังเอิญที่ตลาดและแอบชอบจึงพยายามสนับสนุนให้เป็นนักร้องในไนท์คลับที่กรุงเทพโดยอาสาพารับส่งจนมีชื่อเสียง ทำให้การแสดงละครมีปัญหาเกิดเรื่องถึงขั้นต้องลาออกจากคณะ เมื่อขาดพระเอกยอดนิยม คณะละครซบเซา นายทองดำ (ดอกดิน กัญญามาลย์/ชลประคัลภ์ จันทร์เรือง) ผู้จัดการต้องเอาสมบัติส่วนตัวไปขายเป็นเงินเดือนจ่ายชาวคณะ และใส่ทองเก๊โดยไม่มีใครรู้ 
ชรินทร์ (ชรินทร์ นันทนาคร/สิรคุปต์ เมทะนี) คู่หมั้นของแววนภา เห็นใจคณะละคร จึงแต่งเพลงให้บุญเอกคิดถึงชีวิตตนเองที่ผ่านมาจนทำให้เขาสะเทือนใจมากและกลับไปอยู่กับคณะละครตามเดิม ขณะที่ทองดำตัดสินใจครั้งสุดท้ายแลกชีวิตกับเงินประกันก้อนใหญ่เพื่อพ่อครูและความอยู่รอดของทุกคนที่ยังต้องมีชีวิตต่อไป
สวนไครากุ

สวนไครากุ  เป็นสวนญี่ปุ่น ตั้งอยู่ที่นครมิโตะ จังหวัดอิบารากิ ประเทศญี่ปุ่น ถือเป็นหนึ่งในสามสวนที่มีชื่อเสียงที่สุดของญี่ปุ่น เช่นเดียวกับสวนเค็งโรกุและสวนโครากุ 
สวนไครากุสร้างเมื่อปี ค.ศ. 1841 โดยโทกูงาวะ นาริอากิ ไดเมียวแห่งมิโตะ แต่สวนนี้กลับแตกต่างจากสวนอื่น ๆ กล่าวคือ สวนหย่อมของเหล่าขุนนางใหญ่ จะเป็นสวนส่วนตัวเท่านั้น แต่สวนแห่งนี้เปิดให้ราษฏรทั่วไปได้เข้าชมด้วย สวนไครากุเป็นที่นิยมในช่วงดอกซากูระผลิบาน ตั้งแต่ปลายเดือนกุมภาพันธ์ถึงเดือนมีนาคม
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ปลาพรม

ปลาพรม หรือ ปลาพรมหัวเหม็น (ชื่อวิทยาศาสตร์: "Osteochilus melanopleura") เป็นปลาน้ำจืดชนิดหนึ่งในวงศ์ปลาตะเพียน (Cyprinidae) จากเอเชียตะวันออกเฉียงใต้ มีขนาดใหญ่ที่สุดในสกุลปลาสร้อยนกเขา มีขนาดโตเต็มที่ได้ถึง 60 เซนติเมตร แต่ขนาดโดยทั่วไปคือ 40 เซนติเมตร มีลำตัวกว้างและแบนข้าง หลังโค้ง ท่อนหางสั้น เกล็ดมีขนาดเล็ก ลำตัวมีเทาปนเงิน ลำตัวตอนเหนือครีบอกมีลายสีดำจาง ๆ ขวางลำตัวเป็นลักษณะเด่น นัยน์ตาเป็นสีแดง
พบกระจายพันธุ์ทั่วไปในแหล่งน้ำขนาดใหญ่ เช่น แม่น้ำ คลอง หรืออ่างเก็บน้ำทั่วไปในภูมิภาคเอเชียอาคเนย์ ในประเทศไทยพบได้ทั่วทุกภาค เป็นปลาที่หากินรวมกันเป็นฝูง ใช้ปากแทะตะไคร่น้ำตามโขดหินหรือตอไม้ใต้น้ำเป็นอาหารหลัก รวมทั้งกินสัตว์น้ำขนาดเล็ก เช่น กุ้งหรือแมลง เป็นอาหารด้วย ฮิวจ์ แมคคอร์มิค สมิธ นักมีนวิทยาชาวอเมริกันได้บันทึกไว้ว่า การตกปลาชนิดนี้ใช้เบ็ดเกี่ยวที่เป็นข้าวสุกปั้นเป็นก้อนกลม หรือใช้กุ้งหรือแมลงตกในแม่น้ำเจ้าพระยา
เหตุที่ได้ชื่อว่า "พรมหัวเหม็น" เนื่องจากเนื้อโดยเฉพาะส่วนหัวมีกลิ่นเหม็นคาวเหม็นเขียว ถึงกระนั้น ส่วนเนื้อลำตัวก็ยังใช้ประกอบอาหารได้ดีทั้งเป็นอาหารสดและทำเป็นปลาแห้ง นอกจากนี้ยังนิยมเลี้ยงกันเป็นปลาสวยงาม
ไชนายูนนานแอร์ไลน์

ไชนายูนนานแอร์ไลน์ (พินอิน: Yúnnán Hángkōng Gōngsī) เป็นสายการบินสัญชาติจีน มีฐานบินที่ท่าอากาศยานนานาชาติคุนหมิงอูเจียป้า เมืองคุนหมิง มณฑลยูนนาน สาธารณรัฐประชาชนจีน ปัจจุบันถูกควบรวมเป็นส่วนหนึ่งของสายการบินไชนาอีสเทิร์นแอร์ไลน์
ปลาร่องไม้ตับ

ปลาร่องไม้ตับ หรือ ปลาข้างลาย (ชื่อวิทยาศาสตร์: "Osteochilus microcephalus") ปลาน้ำจืดชนิดหนึ่ง ในวงศ์ปลาตะเพียน (Cyprinidae)
มีขนาดปานกลาง ลำตัวเรียวยาว จะงอยปากสั้นทู่ และครีบหางเว้าลึกเป็นแฉก มีลักษณะเด่นคือ มีแถบสีดำขนาดค่อนข้างใหญ่พาดผ่านนัยน์ตาตามความยาวลำตัวไปสิ้นสุดที่โคนครีบหาง
มีขนาดความยาวประมาณ 24 เซนติเมตร พบกระจายพันธุ์ทั่วไปในภูมิภาคเอเชียอาคเนย์ เป็นปลาในสกุลปลาสร้อยนกเขาที่พบได้บ่อยที่สุด โดย ฮิวจ์ แมคคอร์มิค สมิธ นักมีนวิทยาชาวอเมริกัน ที่เข้ามาศึกษาพันธุ์สัตว์น้ำในประเทศไทยได้บันทึกไว้ว่า จับปลาร่องไม้ตับขนาดความยาว 23.5 เซนติเมตร ได้ที่แม่น้ำปราณ ในเดือนพฤษภาคม เป็นปลาตัวเมียที่มีไข่แก่ และจับได้ที่บึงบอระเพ็ดในเดือนพฤศจิกายน เป็นปลาตัวเมียขนาด 6 เซนติเมตร มีไข่เต็มท้อง แสดงให้เห็นว่า เริ่มผสมพันธุ์วางไข่ตั้งแต่ขนาด 6 เซนติเมตรขึ้นไป
เป็นปลาที่กินตะไคร่น้ำและสาหร่ายรวมถึง แมลงน้ำต่าง ๆ ตามโขดหินและใต้ท้องน้ำเป็นอาหาร นิยมเลี้ยงกันเป็นปลาสวยงาม โดยเฉพาะในต่างประเทศเพราะมีความอดทน เลี้ยงง่าย สามารถปรับตัวให้เข้ากับสภาพแวดล้อมต่าง ๆ ได้เป็นอย่างดี
ปลาร่องไม้ตับวานเดิร์ส

ปลาร่องไม้ตับวานเดิร์ส (ชื่อวิทยาศาสตร์: "Osteochilus waandersii") ปลาน้ำจืดชนิดหนึ่ง ในวงศ์ปลาตะเพียน (Cypriniade)
มีขนาดและลักษณะทั่วไปคล้ายกับปลาร่องไม้ตับ ("O. microcephalus") ซึ่งอยู่สกุลเดียวกัน แต่ที่ต่างกันคือ มีแถบสีดำพาดตามความยาวของลำตัวตั้งแต่เหนือช่องเหงือกไปสิ้นสุดที่กึ่งกลางของปลายครีบหาง และมีถิ่นอาศัยเฉพาะแหล่งน้ำที่ติดต่อกับแม่น้ำโขงเท่านั้น เป็นปลาที่ไม่พบบ่อยมากนัก นอกจากนี้แล้วยังพบได้ที่กว๊านพะเยา
มีความยาวเต็มที่ 20 เซนติเมตร กินตะไคร่น้ำและพืชน้ำต่าง ๆ เป็นอาหาร
แอบบอส แจดีดี

แอบบอส แจดีดี (เกิดวันที่ 13 มกราคม ค.ศ. 1969 ที่กรุงเตหะราน) เป็นนักมวยปล้ำชาวอิหร่าน ผู้ซึ่งเข้าแข่งขันในรุ่นเฮฟวี่เวท (90–100 กก.) ที่โอลิมปิกฤดูร้อน 1996 โดยเป็นฝ่ายแพ้ต่อเคิร์ต แองเกิล และได้รับรางวัลเหรียญเงิน เขาถูกสั่งห้ามเข้าร่วมการแข่งขันเป็นเวลาสองปีจากการใช้สารต้องห้ามสำหรับนักกีฬา เขาได้รับเลือกเป็นสมาชิกสภาเมืองเตหะรานในการเลือกตั้งท้องถิ่นประจำปี 2013
ส่วนเกี่ยวข้อง.
ในการแข่งขันชิงแชมป์โลก 1993 แจดีดีเป็นฝ่ายชนะชาวอเมริกันชื่อ เมลวิน ดักลาส อย่างไรก็ตาม การตรวจปัสสาวะได้ปรากฏพบสารต้องห้าม ด้วยเหตุนี้ จึงได้มีการตัดชื่อเขาออกจากรายการ
แจดีดีได้รับการกล่าวถึงครั้งหนึ่งในรายการโปรโมทโดยเคิร์ต แองเกิล ในช่วงการแข่งขันของเขากับซามัว โจ โดยแองเกิลได้กล่าวว่าเขาเคยปล้ำกับนักมวยปล้ำชาวอิหร่านในช่วงโอลิมปิกฤดูร้อน 1996 เขาได้กล่าวถึงการทำในสิ่งที่มีเกียรติ และให้บุรุษผู้นั้นสามารถทำการสู้กับเขาได้อีกครั้ง เช่นเดียวกับการให้โจมาสู้กับเขาได้อีกครั้งหลังจากจบลงด้วยความพ่ายแพ้ของเขา ทั้งนี้ แจดีดียังเคยเป็นอดีตผู้ฝึกสอนแชมป์มวยปล้ำฟรีสไตล์ระดับเยาวชนชาวอิหร่าน ซึ่งเป็นนักมวยปล้ำไร้พ่ายแห่งดับบลิวอีซี และเป็นเจ้าของร่วมสมาคมอเมริกันคอมแบท ผู้มีนามว่าคามาล ชาโลรัส
มันหมู

มันหมู คือ เนื้อไขมันของหมูทั้งในรูปแบบที่เจียวแล้วและยังมิได้เจียว เดิมใช้เป็นหรือใช้แทนมันสำหรับประกอบอาหารโดยทั่วไปทั้งยังใช้เป็นเครื่องทาทำนองเดียวกับเนยด้วย แต่ปัจจุบันได้รับการใช้งานลดลง กระนั้น พ่อครัวและช่างทำขนมร่วมสมัยหลายแขนงยังนิยมใช้มันหมูยิ่งกว่าไขมันชนิดอื่น คุณภาพของมันหมูในการประกอบอาหารนั้นขึ้นอยู่กับว่ามันนั้นได้มาจากส่วนใดของหมูและได้รับการแปรรูปมาอย่างไร
ท่าอากาศยานเถาะซวน

ท่าอากาศยานเถาะซวน  เดิมชื่อ ท่าอากาศยานซาวหว่าง  เป็นท่าอากาศยานในเมืองซาวหว่าง อำเภอเถาะซวน จังหวัดทัญฮว้า ประเทศเวียดนาม ทางวิ่งมีขนาด 3,200 × 45 เมตร สนามบินแห่งนี้สามารถจุผู้โดยสารได้ 500,000 คนต่อปี เป็นฐานทัพอากาศและจะทำหน้าที่เที่ยวบินโยธาตั้งแต่ 1 มกราคม พ.ศ. 2556
ปลาหน้าหมอง

ปลาหน้าหมอง (ชื่อวิทยาศาสตร์: "Osteochilus enneaporos") ปลาน้ำจืดชนิดหนึ่ง ในวงศ์ปลาตะเพียน (Cyprinidae)
มีลักษณะคล้ายปลาสร้อยนกเขา ("O. vittatus") ที่อยู่ในสกุลเดียวกัน แต่จะงอยปากยื่นกว่า ปากงุ้มอยู่ด้านล่าง ครีบหลังสั้นกว่า ลำตัวมีสีน้ำตาลแดงหรือม่วงคล้ำ ส่วนหัวมีสีคล้ำหรือม่วงคล้ำ ข้างช่องเหงือกมีแต้มสีดำ ครีบสีคล้ำ
มีขนาดโดยเฉลี่ย 15-20 เซนติเมตร พบกระจายพันธุ์เป็นฝูงเล็ก ๆ ประมาณ 5-10 ตัว เที่ยวเวียนว่ายกินตะไคร่น้ำและอินทรีสารเล็ก ๆ ตามกองหินหรือโขดหินใต้น้ำ เป็นปลาที่พบได้เฉพาะต้นน้ำลำธารในป่า
เป็นปลาที่พบได้น้อย พบกระจายพันธุ์ในภูมิภาคเอเชียตะวันออกเฉียงใต้ ในประเทศไทยเดิมจะพบแต่เฉพาะในพื้นที่ที่เป็นต้นน้ำลำธารในป่าดิบของภาคใต้เท่านั้น แต่ต่อมาในปี พ.ศ. 2550 ได้มีการค้นพบที่อำเภอเซกา จังหวัดหนองคาย ซึ่งเป็นปัจจุบันเป็นจังหวัดบึงกาฬ
เบ็ตตินา ฮอย

เบ็ตตินา ฮอย (ชื่อเดิม: เบ็ตตินา โอเฟอร์เรช; 7 พฤศจิกายน ค.ศ. 1962 –) เป็นนักกีฬาขี่ม้าระดับโอลิมปิก ผู้เข้าแข่งขันให้แก่เยอรมนีในประเภทอีเวนติง เบ็ตตินาเข้าแข่งขันในโอลิมปิกฤดูร้อน 1984 และโอลิมปิกฤดูร้อน 2004 นอกจากนี้ เธอยังเคยมอบม้าระดับสี่ดาวของเธอที่มีชื่อว่า "ริงวูด คอกคาทู" ให้แก่พรหมธร กิ่งวรรณ ซึ่งเป็นนักขี่ม้าชาวไทยได้ใช้เข้าแข่งขันในหลายรายการ
โอลิมปิกฤดูร้อน.
ในโอลิมปิกฤดูร้อน 2004 ซึ่งจัดขึ้น ณ กรุงเอเธนส์ เบ็ตตินาได้เข้าแข่งขันในรายการอีเวนติงสามวัน ทั้งในประเภทบุคคลและประเภททีมของเยอรมัน
ภายหลังจากสนามเดรสสาจและครอสคันทรี นิโกลา โตแซงต์ได้เป็นผู้นำในสนามของวันที่สาม ส่วนเบ็ตตินาอยู่ในอันดับที่สอง โดยทีมฝรั่งเศสขึ้นนำเป็นที่หนึ่ง และทีมเยอรมันอยู่ในอันดับสองเช่นเดียวกัน ในรอบแรก รอบที่สาม และรอบสุดท้ายของรายการแสดงการกระโดด เบ็ตตินา (ผู้แข่งรายการกระโดดเป็นรายสุดท้ายของทีมเยอรมัน ในฐานะนักขี่ม้าเยอรมันที่ดีที่สุด) ไม่ได้มีการสะดุดรั้วใดๆ อย่างไรก็ตาม เบ็ตตินาได้ข้ามเส้นเริ่มต้นสองครั้งและได้รับการลงโทษด้วยเวลา 14 หน่วย ภายหลังจากการข้ามเส้นเริ่มต้นของเบ็ตตินาเป็นครั้งแรกนาฬิกาก็ได้เริ่มต้นใหม่ และเบ็ตตินาได้คิดว่าเธอมีทางเลือกในการวนรอบอีกครั้งก่อนเริ่มการแสดงการกระโดดของเธอ
ทีมเยอรมันได้ทำการประท้วงเรื่องการปรับโทษเวลาโดยอุธรณ์ต่อคณะกรรมการแห่งสหพันธ์กีฬาขี่ม้านานาชาติ (เอฟอีไอ) ว่าเบ็ตตินาไม่ทราบเวลาจริง ดังที่นาฬิกาไม่ได้แสดงเวลาที่ถูกต้องแก่เธอ และที่เธอได้ขี่ยากขึ้นกว่าเดิมก็เพื่อหลีกเลี่ยงการลงโทษด้านเวลา การตัดสินที่เพิ่มบทลงโทษทางเวลาเป็นอันกลับคำ โดยในประเภททีมจะมีการมอบเหรียญทองให้แก่เยอรมันและในประเภทบุคคลจะมีการมอบเหรียญทองให้แก่เบ็ตตินา
อย่างไรก็ตาม ทีมอังกฤษ, ฝรั่งเศส และอเมริกา ในภายหลังได้อุธรณ์ต่อศาลอนุญาโตตุลาการกีฬา (ซีเอเอส) โดยพิสูจน์ว่าเอฟอีไอเป็นฝ่ายผิดที่ได้ยกเลิกการลงโทษทางเวลาของเบ็ตตินาในรอบสุดท้าย คำตัดสินของซีเอเอสคือคณะกรรมการเอฟอีไอได้คุยโวอำนาจของตนในการยกเลิกการลงโทษทางเวลา ซีเอเอสได้กล่าวอีกด้วยว่าการตัดสินนั้นไม่ได้อิงต่อกฎใดๆที่มีอยู่ของเอฟอีไอ โดยเป็นเพียงเหตุผลอย่างเป็นทางการเฉพาะอาณาเขต นั่นได้ส่งผลให้เบ็ตตินาและทีมเยอรมันพลาดการได้รับรางวัลเหรียญทอง ซึ่งทีมเยอรมันได้ลงมาอยู่ในอันดับที่ 4 ส่วนเบ็ตตินาได้ลงมาอยู่ในอันดับที่ 9 โดยมีเลสลี ลอว์ ซึ่งเป็นนักขี่ม้าชาวอังกฤษได้รับรางวัลเหรียญทองในประเภทบุคคล, คิมเบอร์ลี เซเวอร์สัน ชาวอเมริกาได้รับเหรียญเงิน และพิพพา ฟันเนล ชาวอังกฤษได้รับเหรียญทองแดง ส่วนนิโกลา โตแซงต์ ได้อยู่ในอันดับที่ 8 สำหรับในประเภททีม ฝรั่งเศสได้เหรียญทอง, อังกฤษได้เหรียญเงิน และอเมริกาได้เหรียญทองแดง
สำหรับกีฬาขี่ม้าในโอลิมฤดูร้อน 2008 ที่จัดขึ้นในเขตปกครองพิเศษฮ่องกง เธอไม่สามารถเข้าร่วมแข่งขันได้เนื่องด้วยม้า "ริงวูด คอกคาทู" ของเธอมีอาการบาดเจ็บก่อนการแข่งเพียงไม่นาน
ชีวิตส่วนตัว.
เบ็ตตินาและสามีของเธอ แอนดรูว์ ฮอย ผู้ซึ่งเข้าแข่งขันให้แก่ออสเตรเลีย ต่างใช้เวลา 12 ปีอยู่ในกลอสเตอร์เชอร์ ที่กัชคอมพาร์ค ที่ดินแห่งเจ้าหญิงแอนน์ พระราชกุมารี สองคู่รักที่แต่งงานเคยเข้าแข่งขันกันเอง โดยอยู่คนละทีมในการชิงเหรียญรางวัลโอลิมปิกเดียวกัน ในเดือนมกราคม ค.ศ. 2009 คู่รักสกุลฮอยได้ย้ายไปยังดอยท์เชสโอลิมเพียคอมมีทีเฟือร์ไรเทไร ในวาเรนดอร์ฟ ประเทศเยอรมนี ในเดือนมิถุนายน ค.ศ. 2010 แอนดรูว์ ฮอย ได้ย้ายไปยังฟาร์เลย์เอสเตทในสหราชอาณาจักร ซึ่งปัจจุบันเขาอาศัยอยู่ในวิลท์เชอร์ และในเดือนพฤศจิกายน ค.ศ. 2011 เบ็ตตินาได้ประกาศต่อสาธารณชนถึงการแยกทางของพวกเขา
อาคารรัฐสภา

<ns>0</ns>
 <revision>
 <timestamp>2012-11-22T05:46:32Z</timestamp>
 <contributor>
 <username>V i P</username>
 </contributor>
 <comment>V i P ย้ายหน้า อาคารรัฐสภา ไปยัง อาคารรัฐสภาไทย ทับหน้าเปลี่ยนทาง</comment>
 <origin>4435619</origin>
 <model>wikitext</model>
 <format>text/x-wiki</format>
หอคอยลิเบอเรชัน

หอคอยลิเบอเรชัน  เป็นหอคอยที่สูงเป็นอันดับ 2 ในแถบตะวันออกกลาง รองจากหอคอย ในประเทศอิหร่าน และสูงเป็นอันดับ 13 ของโลก โดยมีความสูงจากฐานถึงยอด 372 เมตร ตั้งอยู่ในกรุงคูเวตซิตี ประเทศคูเวต การก่อสร้างหอคอยแห่งนี้ เริ่มใน ค.ศ. 1987 ก่อนการบุกรุกของประเทศอิรักใน มันถูกตั้งชื่อว่าหอโทรคมนาคมคูเวต (The Kuwait Telecommunications Tower)
เมื่ออิรักเข้าบุกรุกคูเวต ในช่วงวันที่ 2-4 สิงหาคม ค.ศ. 1990 ซึ่งเป็นหนึ่งในสงครามอ่าวเปอร์เซีย การก่อสร้างจึงหยุดชะงักลงช่วงหนึ่ง แต่โครงสร้างไม่ได้รับความเสียหาย การก่อสร้างกลับมาอีกครั้งหนึ่งหลังจากกองทัพของซัดดัม ฮุสเซนถูกขับไล่ออกไปเมื่อวันที่ 27 กุมภาพันธ์ ค.ศ. 1991 และเริ่มสร้างต่อใน ค.ศ. 1993 จนกระทั่งการก่อสร้างเสร็จสมบูรณ์ใน ค.ศ. 1996 และถูกตั้งชื่อใหม่ว่า หอคอยลิเบอเรชัน หรือ หอคอยแห่งอิสรภาพ โดยเป็นสัญลักษณ์ที่ได้อิสรภาพจากประเทศอิรัก
หอคอยแห่งนี้ประกอบด้วยภัตตาคารหมุนรอบและหอสังเกตการณ์ และยังเป็นสำนักงานวิทยุและโทรคมนาคมของคูเวต หลังคาของหอคอยส่วนบนสูง 308 เมตร และส่วนยอดสุดของหอคอยสูง 372 เมตร (1,010 ฟุต) ชาวคูเวตถือว่าหอคอยนี้เป็นงานศิลปะแห่งโลกโทรคมนาคม เพราะหอคอยแห่งนี้เป็นศูนย์กลางระบบโทรคมนาคมของประเทศ
กงล้ออธิษฐาน

เอกสารเวหกงล้ออธิษฐาน (ทิเบต: འཁོར་, ไวลี: "'khor") เป็นวัตถุสำหรับประกอบศาสนกิจของศาสนาพุทธแบบทิเบต มีลักษณะเป็นล้อหมุนทรงกระบอก อาจทำด้วย โลหะ, ไม้ หรือ หิน ตามแต่ลักษณะการใช้งาน ผื้นผิวรอบทรงกระบอกจารึกมนต์แห่งกรุณา ที่ว่า "โอม มณิปทฺเม หูม"  ซึ่งตามประเพณีของชาวพุทธทิเบตแล้ว การหมุนกงล้อดังกล่าวมีผลเท่ากับการสวดมนต์ด้วยปากเปล่า
ชาวทิเบตเชื่อว่าทุกครั้งที่กงล้อนี้หมุนหนึ่งรอบ เท่ากับเป็นการสวดมนต์ได้หนึ่งจบ ดังนั้นผู้ที่ทำการสวดมนต์และหมุนกงล้ออธิษฐานไปพร้อม ๆ กัน จะเป็นตัวช่วยเพิ่มพูนบุญกุศล ชำระบาปกรรม ด้วยกรรมดี กงล้ออธิษฐานนี้มีอยู่ด้วยกันหลายขนาด ทั้งขนาดใหญ่ที่ต้องออกแรงหมุน หรือ กงล้อเล็กๆ ที่สามารถถือไว้ในมือได้ และใช้เชือกช่วยผ่อนแรงในการหมุน กงล้อบางอันจะถูกแขวนอยู่กลางอากาศหรือลอยอยู่ในน้ำ ซึ่งทำให้สามารถหมุนได้ แต่วัดบางแห่งก็จะเป็นกงล้อหินตามสถานที่ศักดิ์สิทธิ์ หรือวัดบางแห่งจะมีกงล้ออธิษฐานแบบที่เรียงเป็นแนวยาวไปบนราวไม้ตลอดแนวทางเดิน
เป็ดน้อย

เป็ดน้อย เป็นภาพยนตร์ไทย ที่ออกฉายในปี พ.ศ. 2511 แนวรักชวนหัว เสียดสีสังคมชนชั้น ประกอบเพลง ระบบ 35 มม. อัศวินซูเปอร์ซีเนสโคป สีอัศวินอีสต์แมน เสียง (พากย์)ในฟิล์ม ของ อัศวินภาพยนตร์ เรื่องและบทภาพยนตร์โดย เวตาล กำกับโดย ภาณุพันธุ์ (ทั้งสองชื่อเป็นพระนามแฝงของ พระเจ้าวรวงศ์เธอ พระองค์เจ้าภาณุพันธุ์ยุคล) ฉายที่ศาลาเฉลิมไทย พ.ศ. 2511 เป็นครั้งแรกของหนังไทยจำนวนน้อยเรื่องในช่วงต้นทศวรรษ 2510 ที่เสนอภาพชีวิตชนบท, เพลงลูกทุ่ง, การละเล่นพื้นบ้าน "ลำตัด" และ ควาย 
เดิมเสด็จพระองค์ชายใหญ่ทรงสร้างเป็นละครโทรทัศน์ช่อง 7 ขาวดำ (ททบ.5) สนามเป้า นำแสดงโดย ทม วิศวชาติ, บุศรา นฤมิตร, จันตรี สาริกบุตร ไม่นานก่อนสร้างเป็นภาพยนตร์ และเป็นเรื่องที่เสด็จฯ โปรดมากที่สุด เคยผลิตเป็นแถบวีดิทัศน์ตลับ (Video Cassette) ในสภาพปานกลาง
ต่อมา แฮบปี้ไทม์ มาร์เก็ตติ้ง ผู้ได้ลิขสิทธิ์ เผยแพร่ในรูปแบบดีวีดี เมื่อ พ.ศ. 2550 คุณภาพด้อยกว่าปานกลาง ต้นฉบับบางส่วนขาดหายไปรวมทั้งช่วงหลังที่ต้องใช้ภาพจากแถบวีดิทัศน์ตลับแทน
เรื่องย่อ.
ศักดิ์ชัย (ไชยา สุริยัน) และสหายชาวคณะสามศักดิ์ (สักรินทร์ - ทนงศักดิ์ - มีศักดิ์) เจ้าหน้าที่สำรวจพื้นที่ทำทางหลวง เข้ามาขอพักชั่วคราวในบ้านสุดชายทุ่งของเป็ดน้อย (สุทิศา พัฒนุช) และเกิดชอบพอกัน เขาสัญญาว่าจะมารับเธอไปอยู่กรุงเทพที่แม่และพี่น้องของเขาต่างรังเกียจเมื่อทราบว่าจะได้สะใภ้ชาวนาเข้ามาอยู่ร่วมด้วย ขณะที่ตระกูลนี้กำลังอยู่ในฐานะลำบาก ทางเดียวที่จะกู้สถานการณ์ได้คือ มรดกของเจ้าคุณปู่ (ม.ล.รุจิรา) ที่มีเงื่อนไขว่าศักดิ์ชัย ต้องหาเจ้าสาวที่ท่านพอใจเท่านั้น 
ในงานเลี้ยงต้อนรับ ศักดิ์ศรี (จินฟง) น้องชายคนสุดท้องที่เพิ่งเรียนจบจากเมืองนอก เป็ดน้อยในชื่อใหม่ว่า วรรณวิไล ต้องขายหน้าโดยไม่รู้ตัวที่ทำกิริยาเปิ่น ๆ จากแผนของหญิงเล็ก (เมตตา รุ่งรัตน์) ผู้ตั้งชื่อให้และแสร้งทำดีเพื่อหาโอกาสกำจัดเธอ 
บุญ (ธานินทร์ อินทรเทพ) หนุ่มบ้านเดียวกันและศักดิ์ศรี จึงช่วยกันวางแผนให้เป็ดน้อยปรากฏตัวใหม่เป็นที่ประทับใจของทุกคนรวมทั้งเจ้าคุณ ด้วยความร่วมมือของครูฝึกมารยาท (พูนสวสดิ์ ธีมากร) และพวกสามศักดิ์
เพลงเด่น.
แผ่นเสียงลองเพลย์ตราอัศวิน มีเพลงต้นฉบับ เช่น
ฯลฯ
แผ่นซิงเกิลสปีด 45 ตราเมโทรแผ่นเสียง หน้าแรก สามคำจากใจ โดย สุเทพ วงศ์กำแหง หน้าหลัง ตะวันรุ่น โดย นภา หวังในธรรม
งานสร้าง.
เสด็จพระองค์ชายใหญ่ทรงทดลองสร้างเป็นละครทีวี ระหว่างปี พ.ศ. 2508-2509 และนับเป็นครั้งแรกที่ไม่เคยมีในหนังไทยเรื่องใดมาก่อน ได้แก่ การอัญเชิญทำนองเพลงพระราชนิพนธ์ "ใกล้รุ่ง" (คลอการประสานเสียง) ประกอบไตเติ้ล, ภาพหมู่เมฆเคลื่อนตัวเร็วกว่าปกติซึ่งต้องใช้ฟิล์มมากขึ้นและเลนส์ถ่ายทำพิเศษสั่งจากต่างประเทศโดยเฉพาะ รวมทั้งบันทึกเสียงด้วยระบบเวสเทร็กซ์ที่ใช้ตามสตูดิโอใหญ่ของฮอลลีวูดสมัยนั้นซึ่งในเมืองไทยมีที่อัศวินแห่งเดียว นอกจากนี้ยังมีงานเพลงบอกเล่าถึงวีรกรรมของกองร้อยทหารสยามในเหตุการณ์สงครามโลกครั้งที่หนึ่ง ที่แนวชายแดนฝรั่งเศส (มีศักดิ์ นาครัตน์ ร้องแทนเสียง ม.ล.รุจิรา อิศรางกูร)
การตอบรับ.
แม้จะมีความโดดเด่นในงานสร้างโดยเฉพาะช่วง 20 นาทีแรก หลังจากนั้นการลำดับเหตุการณ์ขาดความกระชับเท่าที่ควร บทสนทนาเกี่ยวกับนกยูงกินข้าวโพดมีความสับสนที่การพิมพ์บทหรือการพากย์ลงฟิล์ม หลายฉากและเพลงเกินความจำเป็น ผิดกับฉบับละครทีวีที่ไม่ยาวมากแต่ดูดีกว่า ซึ่งอาจเป็นสาเหตุที่ทำให้ฉบับภาพยนตร์มีกระแสแรงเพียงระยะแรก ๆ เท่านั้น
เฮลมุท โอบลิงเกอร์

เฮลมุท โอบลิงเกอร์  เกิดวันที่ 14 มีนาคม ค.ศ. 1973 ที่แชร์ดิง เป็นนักพายเรือแคนูสลาลอมชาวออสเตรียที่ร่วมเข้าแข่งขันตั้งแต่ยุคต้นทศวรรษ 1990 เขาได้รับรางวัลเหรียญทองแดงของการแข่งประเภทเค-วัน ในแคนูสลาลอมชิงแชมป์โลก 2003 ที่เอาก์สบูร์ก เขายังได้รับเหรียญรางวัลสี่เหรียญจากการแข่งขันชิงแชมป์ยุโรป (1 เหรียญทอง, 1 เหรียญเงิน และ 2 เหรียญทองแดง)
โอบลิงเกอร์ยังได้เข้าแข่งขันในโอลิมปิกฤดูร้อนห้าครั้ง โดยมีผลงานที่ดีที่สุดในอันดับที่สี่ของการแข่งประเภทเค-วัน ที่จัดขึ้น ณ ซิดนีย์ ใน ค.ศ. 2000 
ส่วนภรรยาของเขา ฟีโอเลททา ได้รับรางวัลเหรียญทองแดงจากการแข่งประเภทเค-วัน หญิง ในโอลิมปิกฤดูร้อน 2008 ที่กรุงปักกิ่ง
อาเธอร์ กรีกอเรียน

อาเธอร์ กรีกอเรียน (Artur Grigorian) นักมวยสากลชาวอุซเบกิสถาน ซึ่งครองแชมป์โลกรุ่นไลทเวทขององค์กรมวยโลกได้อย่างยาวนานตั้งแต่ พ.ศ. 2539 – 2547 และเป็นแชมป์โลกในรุ่นนี้ที่ครองตำแหน่งต่อเนื่องกันได้ยาวนานที่สุด 
ประวัติ.
กรีกอเรียนเกิดที่กรุงทัชเคนต์ สาธารณรัฐโซเวียตอุซเบกิสถาน ในขณะที่ยังเป็นส่วนหนึ่งของสหภาพโซเวียต เมื่อ 20 ตุลาคม พ.ศ. 2510 ในครอบครัวที่มีเชื้อสายอาร์เมเนีย เริ่มชกมวยสากลสมัครเล่นมาก่อน เคยเข้าแข่งขันในกีฬาโอลิมปิกที่บาร์เซโลนาเมื่อ พ.ศ. 2535 ในนามทีมรวม (สหภาพโซเวียตเดิม) แต่แพ้นักมวยจากเกาหลีใต้ตกรอบสอง จากนั้น จึงหันมาชกมวยสากลอาชีพที่เยอรมันเมื่อ พ.ศ. 2537 โดยขึ้นชกครั้งแรกเมื่อ 10 เมษายน พ.ศ. 2537 ชนะน็อค ฮวน ทับส์ ยก 2 และในการชกครั้งที่ 4 เท่านั้น กรีกอเรียนก็ได้ครองแชมป์เงารุ่นไลท์เวทของเยอรมัน ต่อมา ใน พ.ศ. 2538 กรีกอเรียนได้ครองแชมป์เงารุ่นไลท์เวทของ WBO เมื่อ 1 เมษายน พ.ศ. 2538 ชนะน็อค อันโตนีโอ สตราเบลโล ยก 8 ป้องกันตำแหน่งไว้ได้ 1 ครั้ง จากนั้น ขึ้นชิงแชมป์โลกรุ่นไลทเวทขององค์กรมวยโลกที่ว่างลงเนื่องจากออสการ์ เดอ ลา โฮยา สละตำแหน่งเมื่อ 13 เมษายน พ.ศ. 2539 ชนะน็อค อันโตนีโอ ริเวียรา ยก 12 ได้ครองแชมป์โลกขณะอายุได้ 29 ปี
จากนั้น กรีกอเรียนป้องกันแชมป์โลกรุ่นนี้ได้ต่อเนื่องถึง 17 ครั้ง ตั้งแต่ พ.ศ. 2539 – 2547 เป็นเวลา 7 ปี 8 เดือน 20 วัน โดยไม่พ่ายแพ้ให้ใครเลย ซึ่งจัดเป็นสถิติโลกในรุ่นนี้ กรีกอเรียนพบกับความพ่ายแพ้ครั้งแรกและครั้งเดียวในชีวิต เมื่อขึ้นชกป้องกันตำแหน่ง แพ้คะแนน อาเซลิโญ ไพรตัส เมื่อ 3 มกราคม พ.ศ. 2547 เสียแชมป์โลกไปขณะที่กรีกอเรียนอายุถึง 37 ปีแล้ว โดยก่อนหน้าจะชกกับไพรตัส กรีกอเรียนบาดเจ็บที่หัวไหล่จนต้องเข้ารับการผ่าตัด หลังจากเสียแชมป์ กรีกอเรียนขึ้นชกอีกเพียง 2 ครั้ง โดยขึ้นชกนอกรอบเมื่อ 11 กันยายน พ.ศ. 2547 ชนะน็อค วาลิเล เออร์เท็กซ์ ยก 4 แล้วหยุดชกไป 5 ปี กลับมาชกอีกครั้งเมื่อ 24 กุมภาพันธ์ พ.ศ. 2552 ชนะคะแนน อีร์คอร์ คีร์โครอฟ ขณะที่อายุ 42 ปี จากนั้น กรีกอเรียนก็ไม่ได้ขึ้นชกอีกเลย ปัจจุบันเป็นเทรนเนอร์อยู่ในเยอรมัน
ทรชนคนสวย

ทรชนคนสวย ภาพยนตร์ไทยแนวสายลับผจญภัย ระบบ 35 มม. ซูเปอร์สโคป สีอีสต์แมน เสียง (พากย์) ในฟิล์ม ของละโว้ภาพยนตร์ กำกับและอำนวยการสร้างโดย หม่อมอุบล ยุคล ณ อยุธยา ฉายที่ โรงภาพยนตร์เฉลิมเขตร์ พ.ศ. 2510
นำแสดงโดย มิตร ชัยบัญชา และ มิสจิ้นหลู ดาราสาวชาวไต้หวัน ร่วมด้วย แมน ธีระพล, รุจน์ รณภพ ฯลฯ 
ในยุคสายลับอังกฤษ "เจมส์ บอนด์ 007" เริ่มปรากฏตัวบนจอเงิน ตั้งแต่ พ.ศ. 2505-2507 ตามด้วยคู่จารชนทางจอแก้ว "จอมเพชฌฆาต 707 (The Man From U.N.C.L.E.) "ทางสถานีกองทัพบทช่อง 7 (ขาวดำ) สนามเป้า-รัชฟิล์มทีวี และคู่นักสืบมาดผู้ดีใน "ขวัญใจสายลับ (The Avengers)" ทางไทยทีวีช่อง 4 บางขุนพรหม ช่วง พ.ศ. 2508-2510 มาถึงจุดสูงสุดทั่วโลกและเมืองไทย จนเกิดกระแสทั้งในและต่างประเทศตามมาอีกหลายเรื่อง
เป็นหนึ่งในภาพยนตร์แนวดังกล่าวที่พยายามนำเสนอความแปลกใหม่ หลังจากความสำเร็จอย่างสูงของ "เพชรตัดเพชร" ของ สหการภาพยนตร์ไทย และ "กระเบนธง" ของ ส.อาสนจินดาภาพยนตร์ เมื่อ พ.ศ. 2509
เรื่องย่อ.
อดีตนายตำรวจหนุ่มตัดสินใจออกตามล่าแก๊งค้ายาเสพติดเพียงลำพัง แม้จะเป็นการฝ่าฝืนกฎหมายที่เขาเคยรับใช้ก็ตาม กระทั่งได้พบหลิน ลูกสาวอดีตหัวหน้าแก๊งคนก่อน ผู้เข้ามาร่วมมือกับนายตำรวจหนุ่มในการทลายแก๊ง เพื่อล้างแค้นคนที่สังหารพ่อเธอแล้วขึ้นครองอำนาจแทน ในขณะเดียวกันนักสืบไทยจากหน่วยต้านยาเสพติด ก็เข้ามาพัวพันกับการตามล่าล้างแค้นภายในแก๊งครั้งนี้ด้วย
งานสร้าง.
หนังไทยเรื่องแรกที่มีการทำทริคภาพระยะไกลของเรือดำน้ำขนาดใหญ่ และฉากภายในที่มีรายละเอียดของอุปกรณ์ต่าง ๆ (ออกแบบสร้างฉากโดย อาจารย์ทวีศักดิ์ เสนาณรงค์), ห้องติดตั้งเรดาร์เซ็นเซอร์ผู้บุกรุก เครื่องมือล้ำสมัยอื่น ๆ สติ๊กเกอร์ยาสลบ ฯลฯ รวมทั้งฉากเรือดำน้ำระเบิดใต้ทะเล (ทำเทคนิคที่แล็บฮ่องกง) ตลอดจนเพลงฮิตรางวัลแผ่นเสียงทองคำพระราชทาน "แมวเหมียว" ของคณะสามศักดิ์
ใช้สถานที่ถ่ายทำที่โรงถ่ายวังละโว้ ซอยพร้อมมิตร ถ.สุขุมวิท ฉากภายนอกในกรุงเทพและจังหวัดทางภาคใต้ของเมืองไทย
การตอบรับ.
แม้โครงเรื่องน่าติดตามแต่ไม่ประสบความสำเร็จทั้งการฉายครั้งแรกและสัปดาห์โปรแกรมพิเศษประจำปี
เคยเผยแพร่เป็นแถบวีดิทัศน์ตลับ (Video Cassette) ของมูลนิธิหนังไทย เมื่อ พ.ศ. 2540